מוקד סיוע לעובדים זרים (ע"ר)

"וגר לא תונה ולא תלחצנו כי גרים הייתם בארץ מצרים", שמות כ"ב, פסוק כ'


26 פברואר 2008

לכבוד
נצ"מ דורית בן מאיר 

ראש יחידת פשיעה 

מנהלת ההגירה

באמצעות פקס. מס' 08-9189424
הנדון: בקשה דחופה למתן מענה – מאידה ס' (שוהה במקלט מעגן)
1. ביום 18/2/09, פניתי אל רפ"ק לופז בבקשה לדעת היכן עומד תיק החקירה בעניין תלונתה של העדה שבנדון, במטרה לפנות אל משרד הפנים, שכן אשרת השהיה שלה, מתוקף היותה עדה, תפוג ביום 28/2/09. 
2. כן, צויין, כי עוד בנובמבר 2008 הועברה אליו על ידי הח"מ בקשתה של הנדון למסור עדות בשפת אימה, הינדי, ולא התקבל כל מענה. 
3. בנוסף, נשלחו שתי פניות בתחילת חודש פברואר באשר לעדות אחרות, ולא נענו.
4. כשפניתי טלפונית ביום 19/2/09 אל רפ"ק לופז, נשאלתי האם ניתן לדחות את מתן המענה ליום א', והשבתי בחיוב. אך מענה לא הגיע ונאלצתי לפנות בשנית בכתב. גם על כך לא התקבל מענה. 
5. מובן, כי יתכן עיכוב במתן מענה בימים בהם עוברת היחידה שינויים, אך לא ייתכן כי הדבר יפגע בעדה, אשר כבר ביום א' הקרוב תיוותר ללא רישיון שהיה, תפוטר מעבודתה ולא תוכל לצאת ממקלט מעגן בו היא שוהה.
לאור האמור, אבקש לקבל מענה בדחיפות. 

בברכה,

עדי וילינגר, עו"ד
העתק

